CELEX: 
Language: sl
Date: 2020-01-20 00:00:00
Title: DELEGIRANA UREDBA KOMISIJE (EU) …/… o evropski zbirki podatkov o ladijskih trupih

EVROPSKA
          KOMISIJA

                                  Bruselj, 20.1.2020
                                  C(2020) 255 final

     DELEGIRANA UREDBA KOMISIJE (EU) …/…

                    z dne 20.1.2020

      o evropski zbirki podatkov o ladijskih trupih

SL                                                     SL
 ---pagebreak---                                  OBRAZLOŽITVENI MEMORANDUM

     1.      OZADJE DELEGIRANEGA AKTA
     Plovila, ki plujejo po celinskih plovnih poteh, morajo izpolnjevati različne zahteve glede
     varnosti, upravljanja in določb o kabinskem osebju.
     Za varno obratovanje mora plovilo pridobiti spričevalo za plovbo po celinskih plovnih poteh,
     ki ga izda pristojni organ v skladu z Direktivo (EU) 2016/16291. V spričevalu so podatki za
     identifikacijo plovila (ime plovila, vrsta plovila, dimenzije plovila itd.). Med
     najpomembnejšimi podatki je enotna evropska identifikacijska številka za plovila (številka
     ENI). Plovilu se lahko dodeli le ena sama številka ENI. Številka ENI se izda samo enkrat in
     ostane nespremenjena v vsej življenjski dobi plovila.
     Evropska zbirka podatkov o ladijskih trupih (zbirka EHDB) je podatkovna zbirka, ki jo
     vzdržuje Evropska komisija, v njej pa se zbirajo podatki o plovilih, ki obratujejo na evropskih
     celinskih plovnih poteh. S pomočjo zbirke EHDB se preverja zgodovina vseh še nerešenih
     vlog za spričevala in iščejo informacije o vseh izdanih spričevalih. Uporablja se tudi za
     podporo pravilnega delovanja rečnih informacijskih storitev (RIS) v skladu z Direktivo
     2005/44/ES2.
     V Direktivi (EU) 2016/1629 so opredeljene splošne določbe za zbirko EHDB, npr. določba,
     da države članice vnesejo podatke, s katerimi je mogoče plovilo identificirati in ki ga
     opisujejo (ne da bi bilo navedeno, za katere podatke gre).
     Da bi določbe o zbirki EHDB določili podrobneje, je Evropska komisija pooblaščena za
     izdajo delegiranih aktov o opredelitvi podatkov za zbirko podatkov (npr. seznam podatkov, s
     katerimi je mogoče plovila identificirati in ki ga opisujejo).
     Zbirka EHDB je bila prvič vzpostavljena leta 2009 v okviru projekta PLATINA (platforma za
     izvajanje programa NAIADES3), upravljal pa jo je pogodbeni izvajalec v imenu Evropske
     komisije. Projekt je opravljal pilotne storitve za izdajanje nacionalnih spričeval za plovila in
     RIS, saj jih je povezoval in omogočal izmenjavo informacij.
     Z Direktivo Komisije 2013/49/EU4 o spremembi Priloge II k Direktivi 2006/87/ES
     Evropskega parlamenta in Sveta o tehničnih predpisih za plovila, namenjena za plovbo po
     celinskih plovnih poteh, so bile vzpostavljene prve pravne določbe o zbirki EHDB, saj se v
     njej od držav članic zahteva, da v zbirko podatkov vnesejo podatke za identifikacijo plovila.
     Zbirka EHDB se je s 15. marcem 2016 preselila v računalniške centre Evropske komisije v
     Luksemburgu. Zagotovljeno je, da Evropska komisija izpolnjuje obveznosti varstva podatkov
     iz Uredbe (EU) 2018/17255.

     1
            Direktiva (EU) 2016/1629 Evropskega parlamenta in Sveta z dne 14. septembra 2016 o tehničnih
            predpisih za plovila, namenjena za plovbo po celinskih plovnih poteh, spremembi Direktive
            2009/100/ES in razveljavitvi Direktive 2006/87/ES (UL L 252, 16.9.2016, str. 118).
     2
            Direktiva Evropskega parlamenta in Sveta 2005/44/ES z dne 7. septembra 2005 o usklajenih rečnih
            informacijskih storitvah (RIS) na celinskih plovnih poteh v Skupnosti (UL L 255, 30.9.2005, str. 152).
     3
            Sporočilo Komisije z naslovom Prvo poročilo o napredku pri izvajanju akcijskega programa NAIADES
            o pospeševanju prometa po celinskih plovnih poteh (COM(2007) 770 final).
     4
            Direktiva Komisije 2013/49/EU z dne 11. oktobra 2013 o spremembi Priloge II k Direktivi 2006/87/ES
            Evropskega parlamenta in Sveta o tehničnih predpisih za plovila, namenjena za plovbo po celinskih
            plovnih poteh (UL L 272, 12.10.2013, str. 41).
     5
            Uredba (EU) 2018/1725 Evropskega parlamenta in Sveta z dne 23. oktobra 2018 o varstvu
            posameznikov pri obdelavi osebnih podatkov v institucijah, organih, uradih in agencijah Unije in o
            prostem pretoku takih podatkov (UL L 295, 21.11.2018, str. 39).

SL                                                       1                                                           SL
 ---pagebreak---      Predlagana delegirana uredba daje podlago za prilagoditev sedanje zbirke EHDB določbam
     Direktive (EU) 2016/1629.
     Delegirana uredba je v skladu s členom 19(7) Direktive (EU) 2016/1629, ki Komisijo
     pooblašča za sprejemanje delegiranih aktov o podrobnejši določitvi podatkov, ki se vnesejo v
     zbirko EHDB, dovoljeni vrsti dostopa in navodilih glede uporabe in delovanja zbirke
     podatkov.

     2.      POSVETOVANJA PRED SPREJETJEM AKTA
     V skladu s členom 32 Direktive (EU) 2016/1629 se Komisija pred sprejetjem delegiranega
     akta posvetuje s strokovnjaki, ki jih imenuje vsaka država članica, v skladu z načeli iz
     Medinstitucionalnega sporazuma z dne 13. aprila 2016 o boljši pripravi zakonodaje.
     O vsebini zbirke EHDB je potekala razprava v okviru CESNI6 na priložnostnem sestanku
     CESNI 28. novembra 2017. Na tem sestanku so države članice opredelile seznam potrebnih
     podatkov o plovilu, ki naj bi se zbirali v zbirki EHDB.
     Osnutek delegiranega akta je bil predstavljen 24. maja 2018 na sestanku strokovne skupine
     Komisije o tehničnih zahtevah za plovila za plovbo po celinskih plovnih poteh. Strokovna
     skupina je podprla osnutek delegiranega akta, ki ga je pripravila Komisija. Strokovnjaki so
     podali tudi pripombe na osnutek. Vse pripombe so bile vključene v osnutek delegiranega akta.
     Poleg tega so se z mehanizmom povratnih informacij za boljše pravno urejanje v obdobju od
     26. avgusta do 23. septembra 2019 zbirale tudi pripombe zainteresiranih strani o osnutku
     delegirane uredbe. Skupno je bilo prejetih pet povratnih informacij. Eno pripombo je podal
     državljan, štiri pa člani strokovne skupine Komisije o tehničnih zahtevah za plovila za plovbo
     po celinskih plovnih poteh, s katero je potekalo še eno posvetovanje hkrati s spletnim javnim
     posvetovanjem. Kjer je bilo mogoče, so bile prejete pripombe vključene v končni osnutek,
     zlasti zahteve za pojasnilo.

     3.      PRAVNI ELEMENTI DELEGIRANEGA AKTA
     V skladu s členom 19(7) Direktive (EU) 2016/1629 se v delegiranem aktu navedejo podatki,
     ki jih v podatkovno zbirko vnesejo države članice, vrste dovoljenega dostopa, pri čemer se
     upoštevajo kategorije prejemnikov podatkov in nameni, za katere so taki podatki obdelani, ter
     navodila glede uporabe in delovanja zbirke podatkov.
     Podatke lahko obdelujejo samo pristojni organi držav članic, pogodbenice Revidirane
     konvencije o plovbi po Renu in tretje države, ki so pooblaščene za opravljanje nalog v zvezi z
     uporabo Direktive (EU) 2016/1629 in Direktive 2005/44/ES. Ti pristojni organi imajo poln
     dostop do zbirke EHDB.
     V določbah delegiranega akta je predviden tudi omejen dostop do zbirke EHDB (samo za
     branje) za tiste nacionalne organe, ki so odgovorni za upravljanje prometa na plovni poti in
     infrastrukture, ohranjanje ali zagotavljanje varnosti plovbe in zbiranje statističnih podatkov
     Za dostop do zbirke EHDB morajo ustvariti račun preko zbirke podatkov. Račun bodo
     potrdile enotna kontaktna točka za zbirko EHDB, ki bo določena v vsaki državi članici, ter
     pogodbenice revidirane konvencije o plovbi po Renu.

     6
            CESNI – Evropski odbor za pripravo standardov za plovbo po celinskih plovnih poteh, ki deluje pod
            okriljem Centralne komisije za plovbo po Renu (CCNR) in v katerem lahko sodelujejo strokovnjaki iz
            vseh držav članic, je odgovoren za pripravo tehničnih standardov na področju plovbe po celinskih
            plovnih poteh, na katere bi se morala sklicevati Unija.

SL                                                      2                                                        SL
 ---pagebreak---      Delegirani akt sestavlja osrednji del (sedem členov) in priloge.
     Člen 1 določa predmet, ki ga ureja delegirani akt, in področje uporabe delegiranega akta.
     Člen 2 napotuje na Prilogo 1, v kateri je seznam podatkov za identifikacijo plovnega objekta,
     ki bi jo bilo treba posredovati zbirki EHDB (podrobneje pojasnjeno v delu, ki se nanaša na
     Prilogo 1).
     Določbe v členu 3 se nanašajo na dostop do zbirke EHDB in obdelavo podatkov. V tem členu
     so opredeljeni pristojni organi, ki so odgovorni za dostop do zbirke EHDB ter za vnos in
     obdelavo podatkov v zbirki.
     V členu 4 so opredeljene določbe za dostop do zbirke podatkov samo za branje in obveznosti
     pristojnih organov na tem področju.
     Člen 5 določa enotne kontaktne točke za zbirko EHDB. Enotna kontaktna točka omogoča stik
     s Komisijo in drugimi državami članicami ter omogoča potrditev dostopa do zbirke EHDB.
     V Prilogi 1 je seznam vseh potrebnih pomembnih podatkov o plovilu, ki jih morajo
     posredovati pristojni organi, in seznam neobveznih podatkov o plovilu. Za zagotovitev
     usklajenosti med Direktivo (EU) 2016/1629 ter predpisi Centralne komisije za plovbo po
     Renu je vključen seznam podatkov o plovilu, ki bi ga bilo treba posredovati zbirki EHDB s
     sklicem na Prilogo 2 standarda ES-TRIN (seznam najmanjšega nabora podatkov za
     identifikacijo plovila).
     V Prilogi 2 so opredeljeni uporabniški profili in pravice do dostopa; v njej je seznam organov
     in njihovih pravic do dostopa do najmanjšega nabora podatkov za identifikacijo plovila v
     zbirki EHDB.
     V Prilogi 3 so določbe o polnem dostopu do podatkov v zbirki EHDB in njihovi obdelavi.
     V Prilogi 4 so določbe o dostopu do zbirke EHDB samo za branje.
     V Prilogi 5 so opisane funkcije zbirke EHDB.

SL                                                  3                                                 SL
 ---pagebreak---                               DELEGIRANA UREDBA KOMISIJE (EU) …/…

                                                   z dne 20.1.2020

                                 o evropski zbirki podatkov o ladijskih trupih

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Direktive (EU) 2016/1629 Evropskega parlamenta in Sveta z dne
     14. septembra 2016 o tehničnih predpisih za plovila, namenjena za plovbo po celinskih
     plovnih poteh, spremembi Direktive 2009/100/ES in razveljavitvi Direktive 2006/87/ES7 ter
     zlasti člena 19(7) Direktive,
     ob upoštevanju naslednjega:
     (1)       Za zagotovitev nemotene uporabe Direktive (EU) 2016/1629 bi bilo treba omogočiti
               poln dostop pristojnim organom držav članic, pogodbenicam Revidirane konvencije o
               plovbi po Renu in tretjim državam, ki so pooblaščene za opravljanje naloge v zvezi z
               uporabo direktiv (EU) 2016/1629 in 2005/44/ES.
     (2)       Poln dostop državam članicam omogoča, da sodelujejo med seboj in s tretjimi
               državami ter usklajujejo delo v zvezi z obdelavo podatkov o plovnih objektih, vpisanih
               v zbirki EHDB.
     (3)       Dostop do zbirke EHDB samo za branje bi morali dobiti drugi organi, da bi lahko
               izvajali upravne ukrepe za zagotavljanje upravljanja prometa na plovni poti in
               infrastrukture, ohranjanja ali zagotavljanja varnosti plovbe ter zbiranja statističnih
               podatkov.
     (4)       Za zagotovitev nemotenega delovanja zbirke EHDB in lažje preverjanje zahtev za
               dostop do nje bi morale države članice, pogodbenice Revidirane konvencije o plovbi
               po Renu in ustrezne tretje države določiti enotno kontaktno točko.
     (5)       Za zagotovitev varnosti podatkov in nemotenega delovanja zbirke EHDB je primerno
               določiti korake, ki bi jih morale države članice upoštevati pri zagotavljanju dostopa do
               zbirke EHDB samo za branje.
     (6)       Za lažje preverjanje sedanjih in preteklih podatkov o plovnem objektu ter informacij v
               zvezi z izdanimi spričevali in novimi vlogami za spričevala so potrebni
               visokokakovostni, primerljivi, zanesljivi in harmonizirani podatki o plovnih objektih
               za plovbo po celinskih plovnih poteh. Zato bi bilo treba določiti podroben seznam
               podatkov v zvezi s plovnim objektom.
     (7)       Specifikacije bi morale ostati tehnološko nevtralne in odprte za inovativne tehnologije,
               uporabljati pa bi se morali načeli „samo enkrat“ in „privzeta interoperabilnost“.
               Upoštevati bi bilo treba načela in priporočila iz Evropskega akcijskega načrta za e-
               upravo za obdobje 2016–2020 (8) in evropskega okvira interoperabilnosti (9).

     7
                UL L 252, 16.9.2016, str. 118.
     8
         Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru
         regij – Evropski akcijski načrt za e-upravo za obdobje 2016–2020, Pospešitev digitalne preobrazbe uprave
         (COM(2016) 179 final).

SL                                                         4                                                        SL
 ---pagebreak---      (8)     Kadar ukrepi iz te uredbe vključujejo obdelavo osebnih podatkov, bi bilo treba to
             izvesti v skladu s pravom Unije o varstvu osebnih podatkov, zlasti Uredbo (EU)
             2018/1725 (10), kar zadeva obdelavo s strani Evropske Komisije, ter Uredbo
             (EU) 2016/679 Evropskega parlamenta in Sveta (11), kar zadeva obdelavo s strani
             pristojnih organov držav članic.
     (9)     Opravljeno je bilo posvetovanje z Evropskim nadzornikom za varstvo podatkov v
             skladu s členom 42 Uredbe (EU) 2018/1725 –
     SPREJELA NASLEDNJO UREDBO:

                                                         Člen 1
                                    Predmet urejanja in področje uporabe
     Ta uredba določa pravila o zbiranju in obdelavi podatkov v Evropski zbirki podatkov o
     ladijskih trupih (v nadaljnjem besedilu: zbirka EHDB) iz člena 19 Direktive (EU) 2016/1629
     in dostopu do njih ter dovoljene vrste dostopa in navodila za uporabo ter upravljanje zbirke
     podatkov.

                                                         Člen 2
                                                 Zbiranje podatkov
     Države članice v zbirko EHDB vnesejo podatke za identifikacijo plovnega objekta iz Priloge
     1 k tej uredbi.

                                                         Člen 3
                      Poln dostop do podatkov v zbirki EHDB in njihova obdelava
     1. Do podatkov dostopajo in jih obdelujejo pristojni organi držav članic, pogodbenice
     Revidirane konvencije o plovbi po Renu in tretje države, ki so pooblaščene za opravljanje
     nalog v zvezi z uporabo direktiv (EU) 2016/1629 in 2005/44/ES, da bi tako podprle izvajanje
     upravnih ukrepov za ohranjanje varne in udobne plovbe in zagotavljale uporabo Direktive
     (EU) 2016/1629.
     2. Vsaka država članica, pogodbenica Revidirane konvencije o plovbi po Renu in tretja država
     iz odstavka 1 sporoči Komisiji ime in naslov pristojnih organov iz odstavka 1.
     3. Države članice zagotavljajo usklajenost podatkov v registrih iz člena 17 Direktive (EU)
     2016/1629 in podatkov iz zbirke EHDB.
     4. Poln dostop do zbirke EHDB se zagotovi v skladu s Prilogo 3 k tej uredbi.

                                                         Člen 4
                                   Dostop do zbirke EHDB samo za branje

     9
        Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru
        regij – Evropski okvir interoperabilnosti – strategija za izvajanje (COM(2017) 134).
     10
        Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri
        obdelavi osebnih podatkov v institucijah, organih, uradih in agencijah Unije in o prostem pretoku takih
        podatkov ter o razveljavitvi Uredbe (ES) št. 45/2001 in Sklepa št. 1247/2002/ES.
     11
        Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri
        obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna
        uredba o varstvu podatkov) (UL L 119, 4.5.2016, str. 1).

SL                                                          5                                                           SL
 ---pagebreak---      1. Za izvajanje upravnih ukrepov za upravljanje prometa na plovni poti in infrastrukture,
     ohranjanje ali zagotavljanje varnosti plovbe in zbiranje statističnih podatkov se lahko
     organom držav članic, pogodbenic Revidirane konvencije o plovbi po Renu in tretjih držav iz
     člena 3(1) te uredbe, ki niso organi iz člena 3, omogoči dostop do zbirke EHDB samo za
     branje.
     2. Vsaka država članica, pogodbenica Revidirane konvencije o plovbi po Renu ali tretja
     država Komisiji sporoči ime in naslov organov iz odstavka 1 ter navede njihove uporabniške
     profile v skladu s Prilogo 2 k tej uredbi.
     3. Dostop do zbirke EHDB samo za branje se zagotovi v skladu s Prilogo 4 k tej uredbi.
                                                  Člen 5
                              Enotna kontaktna točka za zbirko EHDB
     1. Vsaka država članica, pogodbenica Revidirane konvencije o plovbi po Renu in tretja država
     iz člena 3(1) določi enotno kontaktno točko za Komisijo in druge države članice, da bi
     omogočila lažjo izmenjavo informacij o potrditvi dostopa v skladu s členoma 3 in 4.
     Obveščanje v skladu s členom 3(2) in členom 4(2) se opravi tako, da se zadevne informacije
     vnesejo v zbirko EHDB.
     2. Enotna kontaktna točka se izbere izmed pristojnih organov iz člena 3(1) te uredbe.
     3. Vsaka država članica, pogodbenica Revidirane konvencije o plovbi po Renu in tretja država
     iz člena 3(1) te uredbe sporoči Komisiji ime in kontaktne podatke enotne kontaktne točke za
     zbirko EHDB.

                                                 Člen 6
                                         Začetek veljavnosti
     Ta uredba začne veljati dvajseti dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.
     V Bruslju, 20.1.2020

                                                 Za Komisijo
                                                 Predsednica
                                                 Ursula von der LEYEN

SL                                                 6                                                SL
 ---documentbreak---          EVROPSKA
         KOMISIJA

                                 Bruselj, 20.1.2020
                                 C(2020) 255 final

                                 ANNEXES 1 to 5

                      PRILOGE

                          k

        DELEGIRANI UREDBI KOMISIJE

     o evropski zbirki podatkov o ladijskih trupih

SL                                                    SL
 ---pagebreak---                                            PRILOGA 1
                     Podatki za identifikacijo plovnega objekta
     Seznam podatkov za identifikacijo plovila iz Priloge 2 veljavnega evropskega standarda za
     določitev tehničnih zahtev za plovila, namenjena za plovbo po celinskih plovnih poteh, je
     seznam s podatki iz Priloge II k Direktivi (EU) 2016/1629.

                                           PRILOGA 2
                              Uporabniški profili in pravice dostopa
     1.1.    Komisija zagotovi pravice dostopa posameznim uporabnikom, ki ustrezajo
             uporabniškim profilom, določenim v preglednici 1.
     1.2.    Če so izpolnjene zahteve iz člena 46 Uredbe (EU) 2018/1725, lahko Komisija v
             skladu s členom 19(5) Direktive (EU) 2016/1629 zagotovi dostop do podatkovne
             zbirke Unije tudi mednarodnim organizacijam in organom tretje države.
             Uporabniški profili ali njihove pravice dostopa se lahko omejijo glede na
             rezultat ocene o ravni varstva osebnih podatkov fizičnih oseb.

     Uporabniški profili              Opredelitev pojma                    Pravice dostopa
     Organ za tehnično pristojni organ ali inšpekcijski organ za             poln dostop
     potrjevanje       izdajo spričeval Unije za plovbo po
                       celinskih plovnih poteh v skladu s členom
                       6 Direktive (EU) 2016/1629
                       ali
                       inšpekcijski organ za izdajo spričevala v
                       skladu s členom 22 Revidirane konvencije
                       o plovbi po Renu
                       ali
                       podoben pristojni organ tretjih držav, ki so
                       jim zaupane naloge v zvezi z uporabo
                       Direktive (EU) 2016/1629
                       ali
                       pristojni organ za izdajo enotne evropske
                       identifikacijske številke plovila v skladu s
                       členom 18 Direktive (EU) 2016/1629
     Organ za RIS      pristojni organ za uporabo RIS in               poln dostop (omejen na
                       mednarodno izmenjavo podatkov v skladu          uporabo Direktive
                       s členom 8 Direktive 2005/44/ES                 2005/44/ES)
                       ali
                       organizacija, ki na podlagi dodelitve ali
                       pogodbe upravlja sistem RIS in opravlja
                       storitve RIS, kot so opredeljene v Direktivi
                       2005/44/ES
     Statistični urad  nacionalni ali mednarodni uradi, pristojni      dostop samo za branje,
                       za zbiranje statističnih podatkov               ki se določi glede na
                                                                       rezultat ocene o ravni
                                                                       varstva osebnih
                                                                       podatkov fizičnih oseb

SL                                              2                                                SL
 ---pagebreak---      Mednarodne             Pooblaščeni uporabniki v mednarodnih          dostop samo za branje,
     organizacije           organizacijah                                 ki se določi glede na
                                                                          rezultat ocene o ravni
                                                                          varstva osebnih
                                                                          podatkov fizičnih oseb
     Drugi organi           vsi organi za zagotavljanje upravljanja       dostop samo za branje
                            prometa na plovni poti in infrastrukture ter
                            za ohranjanje ali zagotavljanje varnosti
                            plovbe, kot so:
                            – pristojni organ za upravljanje prometa,
                            – upravitelj zapornic ali mostov,
                            – ponudnik storitev reševanja in nujne
                            pomoči,
                            – organi za preprečevanje, odkrivanje in
                            preiskovanje kaznivih dejanj,
                            – organ za preiskave nesreč
     osebje Komisije        pooblaščeni uporabniki                       ponudnik       tehničnih
                               (a) pristojni za vzdrževanje zbirke rešitev za vse funkcije;
                               EHDB ali                                  dostop samo za branje
                               (b) pristojni za politike plovbe po
                               celinskih plovnih poteh

                                             PRILOGA 3
                    Poln dostop do podatkov v zbirki EHDB in njihova obdelava
     1. Potrditev polnega dostopa in obdelave podatkov v zbirki EHDB poteka, kot sledi:
             (a)    preko zbirke EHDB se vloži vloga za ustvaritev računa s pravico do polnega
                    dostopa in obdelave podatkov;
             (b)    potrditev izvede ustrezna enotna kontaktna točka za zbirko EHDB;
             (c)    račun se aktivira.
     2. Če uporabnik ne izpolnjuje zahtev iz te uredbe, lahko Komisija račun deaktivira.

                                             PRILOGA 4
                               Dostop do zbirke EHDB samo za branje
     1. Potrditev dostopa do zbirke EHDB samo za branje se izvede, kot sledi:
             (a)    preko zbirke EHDB se vloži vloga za ustvaritev računa s pravico do dostopa
                    samo za branje;
             (b)    potrditev izvede ustrezna enotna kontaktna točka za zbirko EHDB;
             (c)    račun se aktivira.
     2. Če uporabnik ne izpolnjuje zahtev iz te uredbe, lahko Komisija račun deaktivira.
     3. Pristojni organi so odgovorni za redno spremljanje in preverjanje dostopa, ki so ga
     zagotovili organom iz člena 4(1).
                                             PRILOGA 5

SL                                                 3                                                SL
 ---pagebreak---                                        Funkcije
     Zbirka EHDB omogoča naslednje funkcije:
     1.      preverjanje enotne evropske identifikacijske številke plovila (ENI) v zbirki EHDB:
     zbirka EHDB pristojnim organom omogoča, da na podlagi ENI ali podatkov za identifikacijo
     plovnega objekta preverijo, ali je plovni objekt že registriran v sistemu.
     2.      Vpogled v podatke o spričevalih plovnih objektov:
     zbirka EHDB omogoča dostop do podatkov o spričevalih (izdanih v skladu z Direktivo (EU)
     2016/1629) plovnih objektov in podatkov za identifikacijo plovnega objekta, ki so jih dali na
     razpolago nacionalni registri.
     3.      Vpogled v podatke o zavrnjenih ali še nerešenih vlogah za spričevala:
     zbirka EHDB omogoča dostop do podatkov o stanju vlog za spričevala (zavržena ali še
     nerešena) v skladu z Direktivo (EU) 2016/1629.
     4.      Dostop do digitalne kopije spričeval plovnega objekta:
     zbirka EHDB omogoča dostop do digitalne kopije vseh spričeval, ki so jih izdali pristojni
     organi v skladu z Direktivo (EU) 2016/1629.
     5.      Ustvarjanje statistik:
     zbirka EHDB ima funkcije za zagotovitev podatkov pooblaščenim uporabnikom za iskanje v
     statistične namene.
     6.      Upravljanje dostopa uporabnikov:
     uporabniki dostopajo do zbirke EHDB preko avtentikacijske storitve Komisije (EU Login).

SL                                                4                                                  SL